ΑΠΟΦΑΣΕΙΣ
Αριθμ. απόφ. 111/19-03-2024
Τροποποίηση Κανονισμού Προγράμματος Μεταπτυχιακών Σπουδών του Τμήματος Μουσικών
Σπουδών του Εθνικού και Καποδιστριακού Πανεπιστημίου Αθηνών με τίτλο «Εθνομουσικολογία
και Μουσική Ανθρωπολογία» («Ethnomusicology
and Music Anthropology»).
Η ΣΥΓΚΛΗΤΟΣ
ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ
ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
των άρθρων 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83),
4. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
5. τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15,
6. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
7. την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών
του ΕΚΠΑ,
8. την υπ’ αρ. 1019/14-02-2022 (Β’ 744) απόφαση Συγκλήτου του ΕΚΠΑ με την οποία ιδρύθηκε το Π.Μ.Σ.
«Εθνομουσικολογία και Μουσική Ανθρωπολογία»
(“Ethnomusicology and MusicAnthropology”) του Τμήματος Μουσικών Σπουδών του ΕΚΠΑ»,
9. την υπ’ αρ. 1020/14-02-2022 (Β’ 1062) απόφαση Συγκλήτου του ΕΚΠΑ με την οποία εγκρίθηκε ο κανονισμός
του Π.Μ.Σ. «Εθνομουσικολογία και Μουσική Ανθρωπολογία» (“Ethnomusicology and Music Anthropology”)
του Τμήματος Μουσικών Σπουδών του ΕΚΠΑ»,
10. την υπ’ αρ. 1390/8-9-2022 (Β’ 4914) απόφαση Συγκλήτου του ΕΚΠΑ με την οποία τροποποιήθηκε ο κανονι-
σμός του Π.Μ.Σ. «Εθνομουσικολογία και Μουσική Ανθρωπολογία» (“Ethnomusicology and Music Anthropology”)
του Τμήματος Μουσικών Σπουδών του ΕΚΠΑ»,
11. το απόσπασμα πρακτικού της Συνέλευσης του Τμήματος Μουσικών Σπουδών του ΕΚΠΑ (5η συνεδρίαση,
14-12-2023),
12. το απόσπασμα πρακτικού της Συγκλήτου του ΕΚΠΑ
(10η συνεδρία 28-02-2024),
13. το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος Μεταπτυχιακών Σπουδών της του Τμήματος Μου-
σικών Σπουδών του ΕΚΠΑ με τίτλο «Εθνομουσικολογία
και Μουσική Ανθρωπολογία» (“Ethnomusicology and
Music Anthropology”), από το ακαδημαϊκό έτος 20232024, σύμφωνα με τις διατάξεις του ν. 4957/2022 και τον
Κανονισμό Μεταπτυχιακών και Διδακτορικών Σπουδών
του ΕΚΠΑ», ως ακολούθως:
ΑΡΘΡΟ 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του Π.Μ.Σ. «Εθνομουσικολογία και Μουσική Ανθρωπολογία» είναι η παροχή υψηλού επιπέδου
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1856
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
μεταπτυχιακής εκπαίδευσης στο επιστημονικό πεδίο της
Εθνομουσικολογίας και της Μουσικής Ανθρωπολογίας.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στην «Εθνομουσικολογία και Μουσι-
κή Ανθρωπολογία», μετά την πλήρη και επιτυχή ολοκλήρωση των σπουδών με βάση το πρόγραμμα σπουδών.
1.3 Οι τίτλοι απονέμονται από το Τμήμα Μουσικών
Σπουδών της Φιλοσοφικής Σχολής του Εθνικού και Καποδιστριακού Πανεπιστημίου Αθηνών.
1.4 Με την επιτυχή ολοκλήρωση των σπουδών του
Π.Μ.Σ. Εθνομουσικολογίας και Μουσικής Ανθρωπολογίας οι φοιτητές/-τριες αναμένεται:
Να έχουν εποπτική αντίληψη και γνώση της ιστορίας
και της εξέλιξης τωνεπιστημονικών κλάδων της Εθνομουσικολογίας και της Μουσικής Ανθρωπολογίας.
Να έχουν ολοκληρωμένη γνώση των σύγχρονων θεωρητικών και μεθοδολογικώντάσεων όπως αυτές απο-
τυπώνονται στις διεθνείς πρακτικές.
Να είναι σε θέση να χειριστούν την παλαιότερη και την
τρέχουσα επιστημονική βιβλιογραφία των παραπάνω
επιστημονικών κλάδων.
Να είναι εξοικειωμένοι με την έννοια της διεπιστημονικότητας και τωναναλυτικών εφαρμογών της.
Να μπορούν να εντοπίσουν και να διατυπώσουν δόκιμα ερευνητικά ερωτήματα.
Να μπορούν να σχεδιάσουν και εκπονήσουν ιστορικές και συγχρονικές μελέτες βασισμένες σε πρωτογενή
έρευνα.
Να μπορούν σε όλα τα στάδια της ερευνητικής διαδικασίας (εντοπισμός ερευνητικού αντικειμένου, βιβλιογραφική
επισκόπηση, διατύπωση ερευνητικών ερωτημάτων,σχεδιασμός έρευνας κ.λπ.) να αξιοποιούν τους διαθέσιμους-
ψηφιακούς πόρους και εργαλεία (μηχανές αναζήτησης,
βάσεις δεδομένων,διαδικτυακές εφαρμογές κ.λπ.) και να
είναι σε θέση να τα αξιοποιήσουν σεπρακτικό επίπεδο.
Να είναι σε θέση να πραγματοποιήσουν αρχειακή και
εθνογραφική επιτόπιαέρευνα καθώς και συνδυασμών
των δυο, βασιζόμενοι στα θεωρητικά και αναλυτικά πρότυπα και εργαλεία της σύγχρονης Εθνομουσικολογίας
και της Μουσικής Ανθρωπολογίας
ΑΡΘΡΟ 2
ΔΟΜΗ ΚΑΙ ΟΡΓΑΝΑ ΤΟΥ Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Τμήματος αρμόδια όργανα είναι:
2.2.1 Η Συνέλευση του Τμήματος. Αρμοδιότητες της
Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. του Τμήματος,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠ.Μ.Σ. στα οποία
συμμετέχει το Τμήμα,
δ) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
του Τμήματος, υπό την επίβλεψη διδάσκοντος του Π.Μ.Σ.
ε) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
στ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
ζ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών του Τμήματος,
η) ασκεί κάθε άλλη νόμιμη αρμοδιότητα.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. του Τμήματος και ομότιμους καθηγητές/τριες, που έχουν συναφές γνωστικό
αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης του Τμήματος. Η Σ.Ε. είναι
αρμόδια για την παρακολούθηση και τον συντονισμό
της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου,
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
η) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
θ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
ι) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας
καθηγητή ή αναπληρωτή καθηγητή και ορίζεται με απόφαση της Συνέλευσης του Τμήματος για διετή θητεία, με
δυνατότητα ανανέωσης χωρίς περιορισμό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία του Τμήματος είναι αρμόδια για τη
γραμματειακή και διοικητική υποστήριξη του Π.Μ.Σ.
β) Ο/Η Γραμματέας του Τμήματος ορίζει υπάλληλο ή
υπαλλήλους - ανάλογα με τον αριθμό των Π.Μ.Σ. και τον
φόρτο εργασίας - ως αρμόδιο/ους για τα Προγράμματα
Μεταπτυχιακών Σπουδών του Τμήματος.
γ) Σε περίπτωση που το Π.Μ.Σ. έχει ιδίους πόρους
μπορεί να προσλαμβάνει, σύμφωνα με την ισχύουσα
νομοθεσία, εξωτερικούς συνεργάτες για τη γραμματειακή και διοικητική υποστήριξη, οι οποίοι και πάλι
βρίσκονται υπό την επιστασία της Γραμματείας του
Τμήματος.
ΑΡΘΡΟ 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί κάτοχοι τίτλουτου Α’ κύκλου σπουδών όλων των Τμημάτων Α.Ε.Ι. της ημεδαπής
ή Τμημάτων αναγνωρισμένων ομοταγών ιδρυμάτων της
αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε είκοσι (20) συνολικά. Ο ανώτατος αριθμός ει-
σακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
ΑΡΘΡΟ 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών του ΕΚΠΑ και τις προβλέψεις
του παρόντος Κανονισμού.
4.2 Κάθε δεύτερο ακαδημαϊκό έτος, το μήνα Ιούνιο,
με απόφαση της Συνέλευσης του Τμήματος Μουσικών
Σπουδών του Ε.Κ.Π.Α, δημοσιεύεται και αναρτάται στην
ιστοσελίδα του Τμήματος και του Ιδρύματος προκήρυξη
για την εισαγωγή μεταπτυχιακών φοιτητών/τριών στο
Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του Τμήμα-
τος, σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
του Τμήματος.
4.3 Η Συνέλευση του Τμήματος αναθέτει στη Σ.Ε. τη
διαδικασία επιλογής των εισακτέων.
4.4 Απαραίτητα δικαιολογητικά είναι:
1. Αίτηση.
2. Βιογραφικό Σημείωμα.
3. Φωτοτυπία δύο όψεων αστυνομικής ταυτότητας ή
διαβατηρίου σε ισχύ.
4. Αντίγραφο πτυχίου ή βεβαίωση περάτωσης Α’ κύκλου σπουδών.
5. Αντίγραφο δεύτερου πτυχίου Α’ κύκλου σπουδών ή/
και Β’ κύκλου σπουδών, εάν υπάρχει/υπάρχουν.
6. Προκειμένου για πτυχιούχους ιδρυμάτων της αλλοδαπής, πιστοποιητικό αναγνώρισης του πτυχίου από
τον ΔΟΑΤΑΠ.
7. Δημοσιεύσεις σε περιοδικά με κριτές, εάν υπάρχουν.
8. Αποδεικτικά επαγγελματικής, ερευνητικής ή καλλιτεχνικής δραστηριότητας, εάν υπάρχουν.
9. Δύο συστατικές επιστολές από καθηγητές ΑΕΙ, εφόσον δεν πρόκειται για πτυχιούχους του Τμήματος Μου-
σικών Σπουδών ΕΚΠΑ.
10. Αντίγραφα πιστοποιητικών γνώσης αγγλικής γλώσσας επιπέδου C1, ή τίτλους εκπαίδευσης ή σπουδών στα
αγγλικά.
11. Προκειμένου για αλλοδαπούς υποψήφιους, αντίγραφο πιστοποιητικού επάρκειας στην ελληνική γλώσσα.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση του Τμήματος ορίζει επιτροπή αρμόδια να
διαπιστώσει εάν ένα ίδρυμα της αλλοδαπής ή ένας τύπος
τίτλου ιδρύματος της αλλοδαπής είναι αναγνωρισμένα.
Η επιτροπή ελέγχει εάν ένα ίδρυμα της αλλοδαπής
ή ένας τύπος τίτλου ιδρύματος της αλλοδαπής συμπεριλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου (ποσοστό 20%). Ο βαθμός πτυχίου
που πρέπει να είναι τουλάχιστον 7,5. Η ΣΕ, με ειδικά αιτιολογημένη απόφασή της, μπορεί κατά την κρίση της
να κάνει δεκτές αιτήσεις υποψηφίων που δεν έχουν λάβει στο πτυχίο τους τον βαθμό 7,5, εφόσον διαθέτουν
δεύτερο πανεπιστημιακό πτυχίο, μεταπτυχιακό τίτλο ή
αξιόλογο συγγραφικό, ερευνητικό και καλλιτεχνικό έργο
ή σημαντική επαγγελματική εμπειρία σε τομείς συναφείς
με τα γνωστικά αντικείμενα του Π.Μ.Σ. Οι πρόσθετες
τυπικές προϋποθέσεις πρέπει να πληρούνται κατά τον
χρόνο κατάθεσης της αίτησης του υποψηφίου.
- Επίδοση στις εισαγωγικές εξετάσεις του Π.Μ.Σ. (ποσοστό 60%). Οι όροι της εξέτασης, η ύλη και η συνιστώ-
μενη βιβλιογραφία καθορίζονται σε σχετική ανακοίνωση
που αναρτάται στη ιστοσελίδα του Τμήματος Μουσικών
Σπουδών και του Π.Μ.Σ.
- Προφορική συνέντευξη σε τριμελή επιτροπή οριζόμενη από τη Σ.Ε. για τους επιτυχόντες των εισαγω-
γικών εξετάσεων του Π.Μ.Σ. (ποσοστό 20%). Κατά την
προφορική συνέντευξη αξιολογείται η γενική ικανότητα
των υποψηφίων να ανταπεξέλθουν στις απαιτήσεις του
Π.Μ.Σ. Ειδικότερα, οι υποψήφιοι αξιολογούνται με κριτήριο (α) την αναλυτική σκέψη και την ικανότητά τους
για προσέγγιση, με τρόπο επιστημονικά τεκμηριωμένο και μεθοδολογικά συνεπή, θεμάτων συναφών με το
γνωστικό αντικείμενο του Π.Μ.Σ., καθώς και την ανάπτυξη σχετικής επιχειρηματολογίας, (β) τον εκ μέρους
τους βαθμό γνώσης της σχετικής προβληματικής και
της συναφούς βιβλιογραφίας και (γ) την εγγύτητα των
επιστημονικών και καλλιτεχνικών ενδιαφερόντων τους
προς το αντικείμενο του Π.Μ.Σ.
4.7 Με βάση τα συνολικά κριτήρια, η Σ.Ε. καταρτίζει
τον πίνακα αξιολόγησης των φοιτητών/τριών και τον
καταθέτει προς έγκριση στη Συνέλευση του Τμήματος.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης του Τμήματος.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
ΑΡΘΡΟ 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος ΜεταπτυχιακώνΣπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Το Π.Μ.Σ. δεν προβλέπει δυνατότητα μερικής φοίτησης.
5.3 Υπάρχει δυνατότητα παράτασης, έπειτα από αιτιολογημένη αίτηση του/της φοιτητή/τριας και έγκριση
από τη Συνέλευση του Τμήματος. Η παράταση δεν υπερβαίνει τα δύο (2) ακαδημαϊκά εξάμηνα. Έτσι, ο ανώτα-
τος επιτρεπόμενος χρόνος ολοκλήρωσης των σπουδών
ορίζεται στα έξι (6) ακαδημαϊκά εξάμηνα. Σε περίπτωση
υπέρβασης αυτού του χρονικού ορίου ο μεταπτυχιακός
φοιτητής διαγράφεται κατόπιν εισήγησης της Σ.Ε. και
απόφασης της Συνέλευσης του Τμήματος.
5.4 Κάθε φοιτητής/τρια που δεν έχει υπερβεί το ανώτατο όριο φοίτησης, έχει το δικαίωμα να ζητήσει άπαξ
αναστολή φοίτησης, έπειτα από αιτιολογημένη αίτησή
του/της. Η χορήγηση της αναστολής αποφασίζεται από
τη Συνέλευση του Τμήματος, μετά τη σύμφωνη γνώμη
της Σ.Ε. και του επιβλέποντος καθηγητή. Η διάρκεια
αναστολής φοίτησης δεν μπορεί να υπερβαίνει τα δύο
(2) συνεχόμενα ακαδημαϊκά εξάμηνα ούτε να είναι μικρότερη του ενός (1) ακαδημαϊκού εξαμήνου, και προ-
βλέπεται μόνο για τις εξής περιπτώσεις: i) μητρότητα,
ii) εκπλήρωση στρατιωτικής θητείας, και iii) εξαιρετικοί
λόγοι υγείας.
Η αίτηση αναστολής πρέπει να είναι αιτιολογημένη
και να συνοδεύεται από όλα τα σχετικά δικαιολογητικά
αρμόδιων δημόσιων αρχών ή οργανισμών, από τα οποία
αποδεικνύονται οι λόγοι αναστολής φοίτησης. Η φοιτητική ιδιότητα αναστέλλεται κατά τον χρόνο διακοπής
της φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα/το εξάμηνα/ο αναστολής
της φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται
να επανεγγραφεί στο πρόγραμμα για να συνεχίσει τις
σπουδές του/της με τα δικαιώματα και τις υποχρεώσεις
του/της ενεργού φοιτητή/τριας. Οι φοιτητές/τριες δύνανται με αίτησή τους να διακόψουν την αναστολή φοί-
τησης και να επιστρέψουν στο Πρόγραμμα μόνο στην
περίπτωση που έχουν αιτηθεί αναστολή φοίτησης για
δύο (2) συνεχόμενα ακαδημαϊκά εξάμηνα. Η αίτηση διακοπής της αναστολής φοίτησης πρέπει να κατατίθεται
το αργότερο δύο εβδομάδες πριν από την έναρξη του
δεύτερου εξαμήνου της αναστολής.
5.5 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση του
Τμήματος.
ΑΡΘΡΟ 6
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο κάθε δεύτερου ακαδημαϊκού έτους.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
6.3 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.Τα
μαθήματα, τα οποία είναι όλα τρίωρης διάρκειας, οργανώνονται σε εξάμηνα, πραγματοποιούνται σε εβδομαδι-
αία βάση και διεξάγονται στην ελληνική γλώσσα. Κατόπιν
απόφασης της Σ.Ε. και με τη σύμφωνη γνώμη του/της
διδάσκοντος/ουσας, ένα μάθημα μπορεί να διεξάγεται
στην αγγλική γλώσσα.
6.4 Η μεταπτυχιακή διπλωματική εργασία περιλαμβάνει το στάδιο εκπόνησης κατά το γ’ εξάμηνο (15 ECTS)
και το στάδιο συγγραφής και υποστήριξης κατά το δ’
εξάμηνο σπουδών (30 ECTS). Η συγγραφή της διπλωματικής εργασίας μπορεί να γίνει στην ελληνική ή στην
αγγλική γλώσσα.
6.5 Το ενδεικτικό πρόγραμμα των μαθημάτων, διαμορφώνεται ως εξής:
Α’ εξάμηνο
Μαθήματα Υποχρεωτικά
Διδ. ώρες
ECTS
Ζητήματα μεθοδολογίας
Μουσική και το «ιερό»
Ήχος, χώρος, μνήμη
Σύνολο
Β’ εξάμηνο
Μαθήματα Υποχρεωτικά
Διδ. ώρες
ECTS
Μουσική, ιστορία, πολιτισμός
Μουσικές βιομηχανίες και
δημοφιλής μουσική
Μουσική ανθρωπολογία,
εθνομουσικολογία και
οπτικοακουστικά μέσα
Σύνολο
Γ’ εξάμηνο
Μαθήματα Υποχρεωτικά
ECTS
Εκπόνηση διπλωματικής
εργασίας 1
Διοργάνωση και συμμετοχή σε
επιστημονική ημερίδα
Σύνολο
Δ’ εξάμηνο
Μαθήματα Υποχρεωτικά
ECTS
Συγγραφή και υποστήριξη
διπλωματικής εργασίας
Σύνολο
Β. Περιεχόμενο/Περιγραφή μαθημάτων
Ζητήματα μεθοδολογίας:
Ως κοινωνικό και πολιτισμικό φαινόμενο, η μουσική
αποτελεί ερευνητικό αντικείμενο της εθνομουσικολογίας
και της μουσικής ανθρωπολογίας. Το μάθημα έχει διττό
χαρακτήρα: i) θεωρητικό, μέσω της ιστορικής επισκόπησης της εθνογραφικής μεθόδου στην εθνομουσικολο-
γία και στην ανθρωπολογία (εθνογραφικός ρεαλισμός,
κρίση της αναπαράστασης, μεταμοντέρνα εθνογραφία),
ii) πρακτικό, μέσω άσκησης mini-επιτόπιας έρευνας σε
πεδίο ελεύθερης επιλογής των φοιτητών και την εξοικείωσή τους με την εθνογραφική μέθοδο (συμμετοχική
παρατήρηση, εθνογραφικό ημερολόγιο, συνεντεύξεις,
ηχογραφήσεις κ.λπ.). Η σύνθεση των δύο διαστάσεων
του μαθήματος (θεωρητικό/πρακτικό) θα αποτελέσει
το αντικείμενο γραπτής εργασίας.
Μουσική και το «ιερό»:
Η μουσική και το ιερό αποτελούν βασικά χαρακτηριστικά της ανθρώπινης κατάστασης οπουδήποτε, οποτε-
δήποτε και με οποιονδήποτε τρόπο αυτή εκδηλώνεται.
Με βάση το τρίπτυχο της βιωματικής εμπειρίας, έκφρασης και επικοινωνίας διακρίνονται οι ποικίλες συμβο-
λικές και πρακτικές γέφυρες ανάμεσα στη μουσική και
το ιερό. Τα εθνογραφικά παραδείγματα του μαθήματος
καλύπτουν ένα ευρύ φάσμα μουσικών θεματικών από
τον Ινδουισμό, το Σουφισμό, το Σαμανισμό και από τις
μονοθεϊστικές θρησκευτικές παραδόσεις. Σκοπός του
μαθήματος είναι οι φοιτητές να εξοικειωθούν με την
ανθρωπολογική μελέτη του θρησκευτικού φαινομένου
και τις εκφράσεις του «ιερού» στο χώρο της εθνομουσικολογίας.
Ήχος, χώρος, μνήμη:
Το μάθημα εξετάζει το ρόλο της μουσικής και του ήχου
στην παραγωγή του κοινωνικού χώρου και στη συγκρότηση της μνήμης ως συλλογικής διαδικασίας. Η σχέση
του ήχου με τον χώρο αναλύεται ως βιωμένη εμπειρία
που μεταφέρεται στο χρόνο με τη μορφή ιστορικών μαρτυριών, αλλά και μέσω των διαφόρων αναπαραστάσεών
της που δημιουργούνται και αναπαράγονται στο πλαίσιο
δημόσιων τελετουργιών. Το μάθημα παρουσιάζει βασικές αναλυτικές έννοιες και μεθόδους της ανθρωπολογίας
του ήχου, της αισθητηριακής ιστορίας και των μνημονικών σπουδών, αναδεικνύοντας τον διεπιστημονικό
χαρακτήρα του αντικειμένου. Στόχος του μαθήματος
είναι η εξοικείωση των φοιτητών/τριών με την χωρική
διάσταση της μουσικής ως μέσου πρόσληψης του παρελθόντος.
Μουσική, ιστορία, πολιτισμός:
Οι διαλέξεις θα επικεντρωθούν στην εξέταση μουσικών ειδών και εκφάνσεων τόσο του ευρωπαϊκού όσο
και του εξω-ευρωπαϊκού χώρου σε συνάρτηση με τις
αντίστοιχες χωρο- χρονικές και πολιτισμικές τους συνάφειες. Επίσης, θα συζητηθούν θέματα που άπτονται της
ιστορικής εθνομουσικολογικής έρευνας. Οι διαλέξεις θα
συνοδεύονται από ακουστικά- μουσικά παραδείγματα.
Μουσικές βιομηχανίες και δημοφιλής μουσική:
Το μάθημα εξετάζει τις κυρίαρχες συζητήσεις, εννοιολογήσεις και θεωρήσεις που αναπτύσσονται σήμερα στα
αλληλοσυνδεόμενα πεδία της δημοφιλούς μουσικής και
των μουσικών βιομηχανιών. Θα εστιάσουμε στις κρίσιμες τομές και συνέχειες στην ιστορία των πολιτιστικών
και μουσικών βιομηχανιών, καθώς και στις συνθήκες
που διαμορφώνουν σήμερα οι νέες τεχνολογίες και η
νεοφιλελεύθερη οικονομία. Μέσα από παραδείγματα
τοπικών, εθνικών και διεθνικών μουσικών σκηνών, θα
σταθούμε σε ζητήματα που σχετίζονται με το παγκόσμιο
και το τοπικό, με διεργασίες μουσικής (απο)αποικιοποίησης, εμπορευματοποίησης και δημιουργικότητας, με
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
την κοινωνική και πολιτισμική ταυτότητα και μνήμη, τα
ενσώματα συγκινησιακά και αισθητηριακά καθεστώτα
αλλά και τις ιδιαιτερότητες της καλλιτεχνικής εργασίας
στο χώρο της δημοφιλούς μουσικής.
Μουσική Ανθρωπολογία, Εθνομουσικολογία και οπτικοακουστικά μέσα:
Τις τελευταίες δεκαετίες τα οπτικοακουστικά μέσα
έχουν καθιερωθεί ως απαραίτητο εργαλείο στην επιτόπια έρευνα και ανάλυση δεδομένων, καθώς πολλοί είναι
οι εθνομουσικολόγοι/ανθρωπολόγοι που συλλέγουν ή
παράγουν νέο οπτικοακουστικό υλικό. Το μάθημα εξετάζει τη διασύνδεση των οπτικοακουστικών μέσων με
τις ποικίλες θεωρητικές, μεθοδολογικές και πρακτικές διαστάσεις της εθνομουσικολογικής και ανθρωπολογικής
επιστήμης με εφαρμογές στην έρευνα, την καταγραφή
και τη διάχυση της επιστημονικής εμπειρίας και γνώσης.
Πώς χρησιμοποιούν οι εθνομουσικολόγοι/ανθρωπολόγοι τα οπτικοακουστικά μέσα στην έρευνά τους; Πώς
επηρεάζει η χρήση των μέσων αυτών τις αντιλήψεις τους,
τη μέθοδο συλλογής δεδομένων και τη σχέση τους με
το αντικείμενο έρευνας; Ποια είναι η δεοντολογία και η
μεθοδολογία χρήσης των οπτικοακουστικών μέσων; Τι
μπορεί να αποκαλύψει η μελέτη των οπτικοακουστικών
αναπαραστάσεων στο πεδίο των τελεστικών τεχνών;
Το μάθημα υποστηρίζεται από διαλέξεις, εργαστήρια,
πρακτικές εφαρμογές και προβολές, ενώ οι φοιτητές
καλούνται να εκπονήσουν σχετική ερευνητική εργασία.
Εκπόνηση διπλωματικής εργασίας:
Η εκπόνηση της διπλωματικής εργασίας περιλαμβάνει
τη διατύπωση των ερευνητικών ερωτημάτων του προτεινόμενου θέματος, τη βιβλιογραφική τεκμηρίωση και την
έκθεση προόδου της προπαρασκευαστικής επιτόπιας ή/
και αρχειακής έρευνας.
Διοργάνωση και συμμετοχή σε επιστημονική ημερίδα:
Οι φοιτητές καλούνται να διοργανώσουν επιστημονική ημερίδα με θέμα που σχετίζεται με τα γνωστικά
αντικείμενα του Π.Μ.Σ., εξασκώντας μεταξύ άλλων τις
ακόλουθες δεξιότητες: α) προσδιορισμός χώρου και χρόνου διεξαγωγής β) επιλογή τρόπου δημοσιοποίησης, γ)
εξασφάλιση υλικοτεχνικής υποστήριξης, δ) ταξινόμηση
των υπό παρουσίαση ανακοινώσεων σε συναφείς θεματικούς/μεθοδολογικούς κύκλους και σύνταξη προ-
γράμματος. Στη συνέχεια, κάθε φοιτητής αναλαμβάνει
να παρουσιάσει προφορικά σε μορφή επιστημονικής
ανακοίνωσης ένα θέμα το οποίο επεξεργάστηκε σε μάθημα του A’ ή Β’ εξαμήνου σπουδών του στο Π.Μ.Σ.
Συγγραφή και υποστήριξη διπλωματικής εργασίας:
Κάθε φοιτητής σε συνεργασία με τον επιβλέποντα καθηγητή καλείται να ολοκληρώσει τη συγγραφή της διπλω-
ματικής εργασίας και να την υποστηρίξει, όπως αναλυτικά
παρουσιάζεται στο άρθρο 9 του παρόντος κανονισμού.
ΑΡΘΡΟ 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η εκπαιδευτική διαδικασία δύναται να διεξάγεται με τη
χρήση μεθόδων σύγχρονης εξ αποστάσεως εκπαίδευσης, ακόμη και σε Π.Μ.Σ. που δεν έχουν συμπεριλάβει
τη δυνατότητα αυτή στην απόφαση ίδρυσής τους, αποκλειστικά στις ακόλουθες περιπτώσεις:
- Σε ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του ΕΚΠΑ για τη
διεξαγωγή των εκπαιδευτικών, ερευνητικών και λοιπών
δραστηριοτήτων του,
- οργάνωσης μαθημάτων εμβάθυνσης και φροντιστηριακών ασκήσεων, πέραν των υποχρεωτικών ωρών
διδακτικού έργου ανά μάθημα.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων είναι η Μονάδα Ψηφιακής Διακυβέρνησης του
ΕΚΠΑ.
To EΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
ΑΡΘΡΟ 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ ΜΕΤΑΠΤΥΧΙΑΚΩΝ
ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ. καθώς και στην ηλεκτρονική τάξη του κάθε μαθήματος.
8.3 Η παρακολούθηση των μαθημάτων είναι υποχρεωτική. Ένας μεταπτυχιακός φοιτητής/τρια θεωρείται ότι
έχει παρακολουθήσει κάποιο μάθημα (και επομένως έχει
δικαίωμα συμμετοχής στις εξετάσεις) μόνο αν έχει παρακολουθήσει τουλάχιστον το 70% των ωρών του μαθήμα-
τος. Σε αντίθετη περίπτωση, ο μεταπτυχιακός φοιτητής/
τρια υποχρεούται να παρακολουθήσει εκ νέου το μάθημα κατά το επόμενο ακαδημαϊκό έτος. Σε περίπτωση που
το ποσοστό απουσιών φοιτητή/τρια ξεπερνά το 70% στο
σύνολο των μαθημάτων, τίθεται θέμα διαγραφής του. Το
εν λόγω θέμα εξετάζεται από τη Σ.Ε., η οποία γνωμοδοτεί
σχετικά στη Συνέλευση του Τμήματος.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. κατά το
Α’ και Β’ εξάμηνο πραγματοποιείται στο τέλος εκάστου
εξαμήνου με γραπτές εξετάσεις ή/και με εκπόνηση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
εργασιών. Ο τρόπος αξιολόγησης ορίζεται από τον/ην
διδάσκοντα/ουσα του κάθε μαθήματος. Κατά τη διεξαγωγή γραπτών εξετάσεων, ως μεθόδων αξιολόγησης,
εξασφαλίζεται υποχρεωτικά το αδιάβλητο της διαδικασίας. Η βαθμολόγηση των μαθημάτων του Γ’ εξαμήνου
γίνεται ως εξής: Το μάθημα “Εκπόνηση διπλωματικής
εργασίας” βαθμολογείται από τον εκάστοτε επιβλέποντα καθηγητή της διπλωματικής εργασίας. Το μάθημα
“Διοργάνωση και συμμετοχή σε επιστημονική ημερίδα”
βαθμολογείται από τον καθηγητή στου οποίου το μάθημα Α’ ή Β’ εξαμήνου, ο/η φοιτητής/τρια εκπόνησε την
εργασία την οποία παρουσιάζει σε μορφή ανακοίνωσης
στην επιστημονική ημερίδα.
Η βαθμολόγηση γίνεται στην κλίμακα 1-10. Η βαθμολογία των μαθημάτων κατατίθεται στη Γραμματεία
του Π.Μ.Σ. εντός είκοσι (20) ημερών από τη λήξη της
εξεταστικής περιόδου. Σε περίπτωση που κατ’ επανάληψη σημειώνεται υπέρβαση του ανωτέρω ορίου από
διδάσκοντα/ουσα, ο/η Διευθυντής/ντρια του Π.Μ.Σ. ενημερώνει σχετικά τη Συνέλευση του Τμήματος.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε. και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Η αξιολόγηση των φοιτητών/τριών των προγραμμάτων σπουδών δεύτερου κύκλου που οργανώνονται
με μεθόδους εξ αποστάσεως εκπαίδευσης δύναται να
πραγματοποιείται με εξ αποστάσεως εξετάσεις, υπό την
προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει κατά την εξετα-
στική περίοδο του Σεπτεμβρίου.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης του Τμήματος.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης του Τμήματος συντάσσεται σχετικό πρακτικό και καταστρέφο-
νται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.13 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ΣΠΜ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών.
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των μαθημάτων του Π.Μ.Σ. και να
εκπονήσει μεταπτυχιακή διπλωματική εργασία, συγκεντρώνοντας έτσι εκατόν είκοσι (120) ECTS.
ΑΡΘΡΟ 9
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ
9.1 Στο τέταρτο εξάμηνο του Προγράμματος προβλέπεται η εκπόνηση μεταπτυχιακής διπλωματικής εργασί-
ας (ΜΔΕ).
9.2 Η Συντονιστική Επιτροπή, ύστερα από αίτηση
του/της υποψηφίου/ας στο τέλος του Β’ εξαμήνου, στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συντονιστική Επιτροπή ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι
και ο/η επιβλέπων/ουσα.
9.3 Κάθε φοιτητής/τρια οφείλει να εκπονήσει διπλωματική εργασία 25.000 περίπου λέξεων, συμπεριλαμ-
βανομένων των υποσημειώσεων και εξαιρούμενης της
βιβλιογραφίας και των τυχόν παραρτημάτων. Η διπλωματική εργασία είναι ατομική. Το θέμα της διπλωματικής
εργασίας πρέπει να είναι εξειδικευμένο, με πρωτότυπη σύνθεση, να έχει ερευνητικό χαρακτήρα και να συ-
ντάσσεται σύμφωνα με τις οδηγίες συγγραφής που είναι
αναρτημένες στην ιστοσελίδα του Π.Μ.Σ. Κατά περίπτωση, οι εργασίες μπορεί να συνοδεύονται και από συναφές
οπτικοακουστικό υλικό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
9.4 Η γλώσσα συγγραφής της μεταπτυχιακής διπλωματικής εργασίας μπορεί να είναι η ελληνική ή η αγγλική
και ορίζεται μαζί με τον ορισμό του θέματος.
9.5 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.6 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.7 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συντονιστικής Επιτροπής δύναται να
ανατίθεται η επίβλεψη διπλωματικών εργασιών και σε
μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος, που
δεν έχουν αναλάβει διδακτικό έργο στο Π.Μ.Σ.
9.8 Η διπλωματική εργασία υποβάλλεται με τη σύμφωνη γνώμη του/της ΕΚ το αργότερο μέχρι την 15η Ιουνίου
για όσους σκοπεύουν να την υποστηρίξουν στην εξεταστική περίοδο του εαρινού εξαμήνου του δεύτερου
έτους ή την 1η Σεπτεμβρίου για όσους σκοπεύουν να την
υποστηρίξουν στην επαναληπτική εξεταστική περίοδο
του Σεπτεμβρίου του δεύτερου έτους.
9.9 Η εργασία πρέπει να είναι δακτυλογραφημένη με
διάστιχο 1.5, σε σελίδες μεγέθους Α4, με μέγεθος γραμματοσειράς 12 στιγμές. Στο εξώφυλλο πρέπει να ανα-
φέρεται το Πανεπιστήμιο, το Τμήμα, το όνομα του/της
μεταπτυχιακού/ής φοιτητή/τριας, ο/η επιβλέπων/ουσα
καθηγητής/τρια, ο τίτλος της διπλωματικής εργασίας και
το ακαδημαϊκό έτος.
9.10 Οι διπλωματικές εργασίες εξετάζονται με προφορική υποστήριξη υπό την προϋπόθεση ότι ο φοιτητής
έχει ολοκληρώσει επιτυχώς τα υποχρεωτικά μαθήματα
και τις ερευνητικές/πρακτικές υποχρεώσεις. Η προφορική υποστήριξη πραγματοποιείται κατά τη διάρκεια των
εξεταστικών περιόδων.
9.11 Η αξιολόγηση γίνεται σε δεκαβάθμια κλίμακα με
βάση το 5 (πέντε).
9.12 Η βαθμολόγηση κατατίθεται σε ειδικό έντυπο στη
Γραμματεία με ευθύνη του επιβλέποντα καθηγητή.
9.13 Η εξεταστική επιτροπή μπορεί να ζητήσει:
(1) ελάσσονες διορθώσεις, στις οποίες ο/η υποψήφιος/α ανταποκρίνεται εντός χρονικού διαστήματος 20
ημερών. Εφόσον αυτό ζητηθεί, η επιτροπή καταθέτει
τον τελικό βαθμό στη Γραμματεία χωρίς περαιτέρω
εξέταση, (2) μείζονος σημασίας διορθώσεις και (3)
την απόρριψη. Στην περίπτωση (2) ορίζεται επανεξέταση του διορθωμένου κειμένου την αμέσως επόμε-
νη εξεταστική περίοδο, οπότε εάν ο/η φοιτητής/τρια
δεν ανταποκριθεί επιτυχώς διαγράφεται ύστερα από
αιτιολογημένη εισήγηση της τριμελούς εξεταστικής
επιτροπής και απόφαση της ΣΕ. Στην περίπτωση (3) ο/η
φοιτητής/τρια διαγράφεται ύστερα από αιτιολογημένη εισήγηση της τριμελούς εξεταστικής επιτροπής και
απόφαση της ΣΕ.
9.14 Καταθέτοντας τη διπλωματική εργασία ο φοιτητής πρέπει να αναφέρει τις γραπτές και προφορικές πη-
γές που χρησιμοποίησε. Η λογοκλοπή θεωρείται σοβαρό
ακαδημαϊκό παράπτωμα. Ως λογοκλοπή νοείται:
- Αντιγραφή της εργασίας (δημοσιευμένης ή μη) κάποιου άλλου.
- Χρησιμοποίηση της εργασίας άλλων (δημοσιευμένης
ή μη) χωρίς την δέουσα αναφορά.
- Επανάληψη μέρους εργασίας, η οποία έχει κατατεθεί
από τον/την υποψήφιο/α στο παρελθόν στο ίδιο ή σε
άλλο μάθημα και έχει ήδη αξιολογηθεί, χωρίς αυτό να
προσδιορίζεται και να γνωστοποιείται ρητώς.
- Παράθεση οποιουδήποτε υλικού τεκμηρίωσης χωρίς
σχετική αναφορά στην πηγή.
9.15 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.16 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/
της επιβλέποντος/ουσας, η οποία συνυπογράφεται από
τον/την μεταπτυχιακό φοιτητή/τρια, να δημοσιευθούν
στην ιστοσελίδα μόνο οι περιλήψεις, και το πλήρες κείμενο να δημοσιευθεί αργότερα.
ΑΡΘΡΟ 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
10.4 Οι μεταπτυχιακοί/ες φοιτητές/τριες καλούνται να
συμμετέχουν ενεργά στις συζητήσεις,παρουσιάσεις, και
λοιπές ερευνητικές δραστηριότητες του Π.Μ.Σ. και να
παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης, επισκέψεις ερ-
γαστηρίων, συνέδρια/ημερίδες με γνωστικό αντικείμενο
συναφές με αυτό του Π.Μ.Σ.,διαλέξεις ή άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση του Τμήματος, μετά την εισήγηση
της Σ.Ε., δύναται να αποφασίσει τη διαγραφή μεταπτυχιακών φοιτητών/τριών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια διαγραφεί από το Π.Μ.Σ., μπορεί να αιτηθεί χορήγηση βεβαί-
ωσης για τα μαθήματα στα οποία έχει εξεταστεί επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Β’εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμμα
σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλέπε άρθρο 19).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
ΑΡΘΡΟ 11
ΥΠΟΤΡΟΦΙΕΣ ΚΑΙ ΒΡΑΒΕΙΑ
Βραβεία Αριστείας. Το Π.Μ.Σ. μπορεί να απονέμει βραβεία αριστείας στους/ις δύο πρώτους φοιτητές/τριες κάθε
σειράς με την ολοκλήρωση των μαθημάτων του Α’ και Β’
εξαμήνου, έπειτα από εισήγηση της Σ.Ε. και απόφαση της
Συνέλευσης του Τμήματος. Τα βραβεία δεν έχουν οικονομικό όφελος. Το βραβείο υπογράφεται από τον Διευθυ-
ντή/ντρια του Π.Μ.Σ. και τον/την Πρόεδρο του Τμήματος.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφόσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθίνου-
σα σειρά (ως προς τον μέσο όρο της βαθμολογίας τους)
και εισηγείται στη Συνέλευση του Τμήματος την απονομή
βραβείων στους/ις δύο (2) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από τον τύπο:
Μέσος Όρος =
/ΣΠΜ
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
ΑΡΘΡΟ 12
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ Π.Μ.Σ.
12.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Τμήματος Μουσικών Σπουδών.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Τμήματος Μουσικών Σπουδών.
12.3 Η χρηματοδότηση του Π.Μ.Σ. μπορεί να προέρχεται από:
α) Δωρεές, χορηγίες και πάσης φύσεως οικονομικές
ενισχύσεις,
β) κληροδοτήματα,
γ) πόρους από ερευνητικά έργα ή προγράμματα,
δ) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
ε) τον κρατικό προϋπολογισμό ή το πρόγραμμα δημοσίων επενδύσεων,
στ) κάθε άλλη νόμιμη πηγή.
12.4 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
12.5 Οι πόροι των Π.Μ.Σ., κατανέμονται ως εξής:
α) Όταν τα έσοδα του Π.Μ.Σ., προέρχονται από δωρεές, χορηγίες και πάσης φύσεως οικονομικές ενισχύ-
σεις, κληροδοτήματα ή πόρους από ερευνητικά έργα ή
προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
12.6 Κατά τη λήξη της θητείας της ΣΕ, με ευθύνη του
απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου και
των λοιπών δραστηριοτήτων του Π.Μ.Σ., ο οποίος κατατίθεται στο Τμήμα Μουσικών Σπουδών του ΕΚΠΑ. Ο εν
λόγω απολογισμός αποστέλλεται στα αρμόδια όργανα
σύμφωνα με την ισχύουσα νομοθεσία.
ΑΡΘΡΟ 13
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ ΣΤΟ
Π.Μ.Σ.
13.1 Το διδακτικό έργο του Προγράμματος Μεταπτυχιακών Σπουδών «Εθνομουσικολογία και Μουσική
Ανθρωπολογία» ανατίθεται, κατόπιν απόφασης της Συνέλευσηςστις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΚΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ΕΚΠΑ
ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές/τριες και ειδικούς λειτουργικούς επιστήμονες του Ερευνητικού Κέντρου ΑΘΗΝΑ ή άλλων
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Κ.Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
του Τμήματος, καθορίζεται το ύψος της αμοιβής κάθε
διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης του Τμήματος δύναται να ανατίθεται επικουρικό διδακτικό έργο στους
υποψήφιους διδάκτορες του Τμήματος, υπό την επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης του Τμήμα-
τος, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης του Τμήματοςγια την
κατανομή του διδακτικού έργου περιλαμβάνουν υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα, η απόφαση θα λαμβάνεται πριν
από την έναρξη του κάθε ακαδημαϊκού εξαμήνου. Με
αιτιολογημένη απόφαση του Τμήματος η ανάθεση διδακτικού έργου δύναται να τροποποιείται κατά τη διάρκεια
του ακαδημαϊκού έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
ΑΡΘΡΟ 14
ΑΠΟΝΟΜΗ ΔΙΠΛΩΜΑΤΟΣ ΜΕΤΑΠΤΥΧΙΑΚΩΝ
ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών
(Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Εθνομουσικολογία και
Μουσική Ανθρωπολογία».
ΑΡΘΡΟ 15
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης του Τμήματος Μουσικών Σπουδών
και σε χώρο του Τμήματος, παρουσία του/ης Διευθυντή/
ντριας του Π.Μ.Σ., του/της Προέδρου του Τμήματος ή
του/της Αναπληρωτή/τριας του και, κατά τις δυνατότητες, ενδεχομένως εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών φοιτητών/τριών στη Μεγάλη Αίθουσα Τελετών του Κεντρικού
κτηρίου εξετάζεται κατά περίπτωση από τον Πρύτανη, βάσει εκτίμησης των εκάστοτε δυνατοτήτων και του αριθμού
των ορκιζόμενων που θα δηλώνεται από τη Γραμματεία
του Π.Μ.Σ. στη Διεύθυνση Εκπαίδευσης και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Σχολής/του Τμήματος εξαίρεση από την υποχρέωση
καθομολόγησης.Η εξαίρεση από την υποχρέωση καθομολόγησης εγκρίνεται από τον/την Πρόεδρο της Σχο-
λής/του Τμήματος και τον Αντιπρύτανη Ακαδημαϊκών,
Διεθνών Σχέσεων και Εξωστρέφειας.
ΑΡΘΡΟ 16
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης του Τμήματος που διοργανώνεται
από την Εθνική Αρχή Ανώτατης Εκπαίδευσης (ΕΘ.Α.Α.Ε.).
Στο πλαίσιο αυτό αξιολογείται η συνολική αποτίμηση του
έργου που επιτελέστηκε από κάθε Π.Μ.Σ., ο βαθμός εκπλήρωσης των στόχων που είχαν τεθεί κατά την ίδρυσή
του, η βιωσιμότητά του, η απορρόφηση των αποφοίτων
στην αγορά εργασίας, ο βαθμός συμβολής του στην
έρευνα, η εσωτερική αξιολόγησή του από τους μεταπτυχιακούς φοιτητές/τριες, η σκοπιμότητα παράτασης της
λειτουργίας του, καθώς και λοιπά στοιχεία σχετικά με την
ποιότητα του έργου που παράγεται και τη συμβολή του
στην εθνική στρατηγική για την ανώτατη εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του Π.Μ.Σ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘ.Α.Α.Ε.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεών του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του Π.Μ.Σ., έτσι ώστε να εξασφαλίζεται ο σύγχρονος χαρακτήρας του Π.Μ.Σ.,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του Π.Μ.Σ.
Στη διαδικασία της εσωτερικής αξιολόγησης, συμμετέχουν όλοι/ες οι εμπλεκόμενοι/ες στην υλοποίηση των
ενεργειών και δράσεων του προγράμματος μεταπτυχιακών σπουδών, και πιο συγκεκριμένα, οι φοιτητές/
τριες, τα μέλη του διδακτικού προσωπικού, τα μέλη της
διοικητικής και τεχνικής υποστήριξης και η ΟΜΕΑ του
Τμήματος. Η διαδικασία της ετήσιας Εσωτερικής Αξιολόγησης αναδεικνύει τα δυνατά και αδύναμα στοιχεία της
λειτουργίας του Π.Μ.Σ. και στοχεύει μεταξύ άλλων στην
θέσπιση νέων στόχων και την αντιστοίχισή τους με τα
επιθυμητά επίπεδα ποιότητας.
Τα αποτελέσματα της διαδικασίας εσωτερικής αξιολόγησης συζητούνται σε ειδική συνάντηση που οργα-
νώνεται από τον/τη Διευθυντή/τρια του Προγράμματος Μεταπτυχιακών Σπουδών με τους διδάσκοντες και
τα μέλη της διοικητικής και τεχνικής υποστήριξης του
Π.Μ.Σ. Αξιολογείται ειδικότερα η ανάγκη αναθεώρησης
ορισμένων σημαντικών παραμέτρων του προγράμματος
όπως αυτά της επικαιροποίησης της ύλης των μαθήματων, της εισαγωγής εναλλακτικών μορφών αξιολόγησης,
την προσθήκη ή αφαίρεση μαθημάτων του Π.Μ.Σ. κ.ά.
Σημαντικοί παράγοντες που συζητούνται και ενδεχομένως μπορεί να οδηγήσουν σε αλλαγές είναι οι μεταβο-
λές στο θεσμικό πλαίσιο, τα τρέχοντα δεδομένα και οι
προοπτικές του συγκεκριμένου επιστημονικού πεδίου
και των εξελίξεων στην αγορά, αλλά και υποδείξεις των
φοιτητών/τριών και του διδακτικού προσωπικού σχετικά
με σημεία που επιδέχονται βελτίωσης.
Η εν λόγω συνάντηση πραγματοποιείται πριν την
ολοκλήρωση της διαδικασίας καθορισμού των ετήσιων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1856/26.03.2024
στόχων του Π.Μ.Σ. έτσι ώστε τα πορίσματά της να συμπεριληφθούν τόσο στους ετήσιους στόχους όσο και
στις απαιτούμενες ενέργειες ή αλλαγές, ώστε να δρομολογηθούν και να υλοποιηθούν κατά τη διάρκεια του
ακαδημαϊκού έτους.
Οι Ετήσιες Εσωτερικές Εκθέσεις Αξιολόγησης, οι δείκτες παρακολούθησης και οι σχετικοί πίνακες προβλέπε-
ται να δημοσιεύονται στην ιστοσελίδα του Π.Μ.Σ. ώστε
να διευκολύνεται η διαδικασία πληροφόρησης και η
δυνατότητα ανατροφοδότησης όλων των ενδιαφερόμενων μερών.
ΑΡΘΡΟ 17
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2031-2032 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με την ισχύουσα
νομοθεσία.
ΑΡΘΡΟ 18
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν
τις σπουδές τους σύμφωνα με τον παρόντα Κανονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Διατριβών Ε.Κ.Π.Α. ή στον παρόντα Κανονισμό, αρμόδια
να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240201856.pdf | Tokens: 52261]